- Hindi News
- National
- पैर पर चढ़ा बस का पहिया, महिला को भेजा अस्पताल, वाहन में की तोड़फोड़, चक्काजाम
पैर पर चढ़ा बस का पहिया, महिला को भेजा अस्पताल, वाहन में की तोड़फोड़, चक्काजाम
ग्राम हल्दी के पास गुरुवार को महिला बस में चढ़ रही थी। उससे पहले ही चालक ने बस को आगे बढ़ा दिया। इस पर महिला के पैर पर पहिया चढ़ गया और वह बुरी तरह से घायल हो गई। इस हादसे के बाद आसपास के लोगों में आक्रोश पनप गया और लोगों ने बस पर पथराव का तोड़फोड़ की। इससे गाड़ी क्षतिग्रस्त हो गई। दूसरी तरफ ग्रामीण रोड पर उतर गए और चक्काजाम कर दिया। पुलिस को खबर मिली। इसके पहले ही मौजूद लोगों ने भीड़ को रोड से हटा दिया। आधे घंटे के बाद यातायात व्यवस्था बहाल हुई।
हल्दी निवासी 50 वर्षीय रामा बाई साहू रोड किनारे बस का इंतजार कर रही थी। करीब 1 बजे बस (सीजी 04 ई 0599) बालोद की तरफ से आई और चौराहे पर रुकी। रामा बाई बस में चढ़ने के लिए आगे बढ़ी। लेकिन वह आगे बढ़ी ही थी कि चालक ने बस को आगे बढ़ा दिया। इस पर रामा बाई नीचे गिर गई और बस का पिछला पहिए। पैर को चपेट में ले लिया। वहां मौजूद लाेगों ने तत्काल उसे मेडिकल हास्पिटल लेकर अाए। जहां उपचार जारी है।
लालबाग पुलिस ने बस के चालक पर किया जुर्म दर्ज, करीब आधे घंटे तक बालोद रोड पर लगा रहा जाम
बढ़ रहे हादसे, उन पर लगाम नहीं
पिछले महीनेभर पर नजर डाली जाए तो जिले में लगातार हादसे हो रहे हैं। सबसे पहले चिचोला एरिया में बाइक सवार तीन युवकों की मौत हेा गई। इसके बाद मठपारा पेट्रोल पंप के पास मोपेड सवार दो युवकों को मालवाहक ने चपेट में ले लिया। इसमें भी दो जानें गई। इसके अलावा भदौरिया चौक पर ट्रेलर ने साइकिल सवार को रौंद दिया। इस तरह हादसों की संख्या में लगातार इजाफा हो रहा है। लेकिन उसकी प्लानिंग नजर नहीं आ रही है।
ब्रेकर गायब व संकेतक औपचारिक
हल्दी मोड पर देखा गया कि वहां मौजूद ब्रेकर पूरी तरह से समाप्त हो गया है। यानी स्पीड को कंट्रोल में रखने के लिए वहां कोई व्यवस्था नहीं है। जबकि हल्दी बाजार वाला एरिया है, यहां दिनभर लोगों की आवाजाही रहती है। इसके बाद भी संकेतक केवल राजनांदगांव से आने वाली जगह पर लगा हुआ है। वह भी रोड के काफी साइड में। इस कारण वह केवल औपचारिक ही नजर आ रहा है। यहां आए दिन लोग हादसे का शिकार होते नजर आते हंै।
रूट की सभी बसों को रोक दिया
बालोद रूट पर आनंद बस सर्विस की गाड़ियां चलती हैं। इस कारण ग्रामीणों ने हादसे के बाद इस रूट पर चलने वाली सभी बसों को रोक दिया। ग्रामीणों ने कुछ छोटे वाहनों को जाने दिया। लेकिन बस कंपनी को लेकर लोगों में काफी रोष दिखा। ग्रामीणों ने वहां धीमी गति से गाड़ी चलाने की बात कही। इसके बाद भी ग्रामीण वहां रोड पर ही डटे रहे। बताया गया कि इसके बाद आसपास के दुकानदारों और अन्य लोगों ने समझाइश दी और मामला शांत कराया।
शहर में कई जगह अघोषित स्टॉपेज, इस वजह से परेशानी
बसों को हाइवे पर कहीं भी रोककर सवारियों को बैठाने का काम किया जा रहा है। शहर के अलावा ग्रामीण इलाकों में इस तरह कई अघोषित स्टॉपेज बना दिए गए हैं। अधिक सवारियों को बैठाने के चक्कर में इस तरह के हादसे हो रहे हैं। गुरुवार को हल्दी में भी यही सामने आया। बस्ती के किनारे बस को रोका गया और जल्दबाजी में महिला घायल हो गई। जीई रोड पर भी ऐसी मनमानी आसानी से देखी जा सकती है। बताया गया कि हल्दी में जब लोगों ने बस में तोड़फोड़ करने लगे तो तत्काल अन्य यात्रियों को बस से उतारा गया और दूसरी बस से उन्हें बाद में राजनांदगांव के लिए रवाना किया गया।
राजनांदगांव. हल्दी में हुए इस हादसे के बाद आक्रोशित लोगों ने बस में बरसाए पत्थर, जिससे बस का कांच टूट गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva bho_Deva hin_Deva hin_Deva